Rebelo Gonçalves

Francisco da Luz Rebelo Gonçalves, nado en Santarém o 15 de novembro de 1907 e finado o 23 de abril de 1982, foi un profesor universitario portugués e investigador nos dominios da filoloxía e lexicografía da lingua portuguesa.

 Traxectoria 
Licenciado e doutor en Filoloxía Clásica, Rebelo Gonçalves foi profesor de Filoloxía Portuguesa e Filoloxía Clásica (Lingua e Literaturas Grega e Latina) da Universidade de São Paulo entre 1935 e 1938 integrando o grupo de profesores estranxeiros que foran convidados para traballar nela trala súa fundación.

Durante a súa estancia no Brasil integrou o grupo fundador da Casa de Portugal de São Paulo, da que foi o seu primeiro presidente.

En Portugal ensinou na Facultade de Letras da Universidade de Coímbra e na Facultade de Letras da Universidade de Lisboa.

Na Conferencia Ortográfica Luso-Brasileira, que deu orixe ao Acordo Ortográfico da Lingua Portuguesa de 1945, foi o relator por parte da delegación portuguesa.

 Obras 
A Fundación Calouste Gulbenkian editou a súa Obra Completa, en 3 volumesLisboa, Fundação Calouste Gulbenkian, 1995. ISBN 972-31-0833-X, 972-31-0663-9, 972-31-0953-0.. Esta edición non incluíu dúas das súas obras de referencia:
 Tratado de Ortografia Portuguesa. Coímbra, Tipografia Atlântida, 1947.
 Vocabulário da Língua Portuguesa. Coímbra, Coimbra Editora, 1966.

 Notas 

 Véxase tamén 
 Ligazóns externas 
 Martins, J. Cândido Martins . António Soares Amora e os Estudos de Literatura Portuguesa no Brasil
 Peterlini, A. A. Língua e Literatura Latina
 Casa de Portugal de São Paulo
 Catálogo da Biblioteca Nacional de Portugal

Categoría:Lexicógrafos
Categoría:Lingüistas de Portugal
Categoría:Filólogos de Portugal
Categoría:Nados en 1907
Categoría:Finados en 1982
Categoría:Nados en Santarém
Categoría:Personalidades sen imaxes